
	[bookmark: org_nos]Ekonomikas ministrijai



	Par precizēto likumprojektu “Grozījumi Konkurences likumā” (VSS-864)



Finanšu ministrija atbilstoši kompetencei ir izskatījusi Ekonomikas precizēto likumprojektu “Grozījumi Konkurences likumā” (turpmāk – likumprojekts), tā sākotnējās ietekmes novērtējuma ziņojumu (anotāciju), pielikumu, Ministru kabineta sēdes protokollēmuma projektu, izziņu par atzinumos sniegtajiem iebildumiem un informē, ka atbalsta precizētajā likumprojektā iekļautos papildu priekšlikumus, vienlaikus izsakot šādus iebildumus.
Precizētā likumprojekta 3.pants paredz Konkurences padomes locekļu skaita palielināšanu no diviem uz četriem (neskaitot priekšsēdētāju), kā arī 8.pants jaunu padomes lēmuma veidu par iesniegumu un sūdzību izskatīšanu, anotācijas III sadaļā norādot, ka minēto pasākumu nodrošināšanai ir nepieciešams papildu finansējums 2022.gadam 224 112 euro, 2023. gadam 221 668 euro, 2024.gadam 230 471 euro apmērā. Ņemot vērā minēto, likumprojekts tālāk virzāms tikai pēc tam, kad 2022.gada valsts budžeta sagatavošanas procesā Ministru kabinetā ir atbalstīta papildu finansējuma piešķiršana  likumprojektā paredzēto pasākumu īstenošanai.  
Vienlaikus atzīmējam, ka Ekonomikas ministrija ir iesniegusi prioritāro pasākumu 2022.-2024.gadam 12_12_P “Konkurences padomes kapacitātes stiprināšana, nodrošinot iespēju efektīvāk izpildīt konkurences noteikumus un uzraudzīt iekšējā tirgus pienācīgu darbību”, pieprasot tajā skaitā papildu nepieciešamo finansējumu 2022.gadā 126 864 euro apmērā, 2023.gadā turpmāk ik gadu 126 707 euro apmērā  divu jaunu Konkurences padomes locekļu amatu izveidei ar 2022.gadu. Savukārt papildu finansējums iesniegumu izskatīšanas funkcijas izmaksu nodrošināšanai 2022.gadā 97 248 euro apmērā, 2023.gadā 94 961 euro apmērā, 2024.gadā un turpmāk ik gadu 98 726 euro apmērā nav pieprasīts, līdz ar to nav saprotams, kādu finansēšanas avotu Ekonomikas ministrija piedāvā minētajam pasākumam.

